I 2001 gikk han til S.S. Lazio etter å ha kommet på kant med Sir Alex Ferguson. Mens han spilte for Lazio ble han utestengt i fem måneder for å ha testet positivt for nandrolon. Etter å ha anket dommen ble den redusert med én måned. Han ble i Lazio til 2004, før han ble solgt igjen. Nå gikk turen litt lenger nord i Italia, nemlig til AC Milan. Han ble solgt tilbake til Nederland i 2006. Ajax Amsterdam var klubben som kjøpte Stam. Han var kaptein i Ajax da han la opp 29. oktober 2007.